**The Witcher 3: Wild Hunt** on CD Projekt Redin kehittämä ja CD Projektin vuonna 2015 julkaisema toimintaroolipeli, joka perustuu fantasiakirjailija Andrzej Sapkowskin *Noituri*-kirjasarjaan. Peli on *The Witcher* -pelisarjan kolmas osa, ja sitä pelataan kolmannen persoonan näkökulmasta avoimessa pelimaailmassa. Pelaaja ohjaa pelin päähenkilöä, hirviönmetsästäjä Geraltia hänen etsiessä kadonnutta adoptiotytärtään. Pelaaja taistelee erinäisiä vihollisia vastaan aseiden ja taikuuden avulla, keskustelee ei-pelattavien hahmojen kanssa ja suorittaa pää- ja sivutehtäviä. Pelin tarina voi päättyä useilla eri tavoilla pelaajan tekemistä valinnoista riippuen.

Pelin kehitys alkoi vuonna 2011 ja kesti kolme ja puoli vuotta. Ääninäyttelyn nauhoittamisessa kesti kaksi ja puoli vuotta. Pelin käsikirjoitusta laadittaessa siihen sisällytettiin realistisia elementtejä, kuten moraalista monitulkintaisuutta yksinkertaistuksien välttämiseksi ja Sapkowskin romaanien hengen säilyttämiseksi. Puola, Amsterdam ja Skandinavia olivat erityisiä inspiraatioita pelin avoimelle maailmalle. REDengine 3 -pelimoottori mahdollisti monimutkaisen tarinan kehittämisen pelimaailmassa. Musiikin sävelsi Marcin Przybyłowicz ja sen esitti Brandenburg State Orchestra.

*The Witcher 3: Wild Hunt* julkaistiin maailmanlaajuisesti Windowsille, PlayStation 4:lle ja Xbox Onelle 19. toukokuuta 2015. Peli sai osakseen laajaa ylistystä sen tarinankerronnan, pelimaailman suunnittelun, pelattavuuden, taistelujärjestelmän ja grafiikoiden suhteen, mutta lievää kritiikkiä pelin julkaisun jälkeen korjattujen teknisten ongelmien vuoksi. Peli sai useita Vuoden Peli -palkintoja, ja sitä on kutsuttu yhdeksi kaikkien aikojen parhaista videopeleistä. Peli oli myös kaupallinen menestys; toukokuuhun 2016 mennessä sitä oli myyty lähes 10 miljoonaa kappaletta. Pelille julkaistiin kaksi laajennusosaa, *Hearts of Stone* ja *Blood and Wine*, jotka nekin saivat hyvän vastaanoton. Elokuussa 2016 pelistä julkaistiin Game of the Year -versio, joka sisältää molemmat laajennukset ja kaiken sille julkaistun ladattavan sisällön.

Juoni
-----

Peli sijoittuu kuvitteelliselle Mantereelle, jota asuttavat ihmisten lisäksi erilaiset taruolennot ja hirviöt. Mantereella on käynnissä sota Nilfgaardin ja Redanian valtakuntien välillä.

Peli kertoo Geralt-nimisestä noiturista, hirviöiden metsästäjästä joka palkataan etsimään Nilfgaardin keisarin Emhyr van Emreisin tytär Ciri, jota jahtaa myyttinen Wild Hunt -niminen haltijajärjestö. Cirillä on veressään muinaisia aikaa ja avaruutta hallitsevia voimia, joita Wild Hunt haluaa käyttää armeijansa siirtämiseen maailmojen välillä.

Geralt lähtee liikkeelle vanhan noituriopettajansa Vesemirin kanssa ja suuntaa White Orchardin pieneen kylään etsimään Yenneferiä - Geraltin rakastajaa, jolla on kiireellistä asiaa. Yenneferin löydettyään seurue suuntaa Vizimaan, Nilfgaardin hiljattain valtaaman Temerian pääkaupunkiin, jossa Geralt saa tehtäväkseen etsiä Ciri.

Laajennusosat
-------------

Pelille on julkaistu useita laajennusosia kuten *Hearts of Stone* ja *Blood and Wine*. Laajennukset laajentavat pelattavaa aluetta ja lisäävät sivutehtäviä.

Vastaanotto
-----------

GameSpot antoi pelille arvostelussaan 10/10.

IGN antoi pelille arvostelussaan 9.3/10.

Peli on ensimmäisellä sijalla PC Gamerin sadan parhaan tietokonepelin listalla.

### Palkinnot

DICE Awards
* Outstanding Game Design
* Outstanding Story
* Outstanding Technical Achievement

Game Developers Choice Awards
* Vuoden Peli (Game of the Year)
* Paras teknologia (Best Technology)

The Game Awards
* Game of the Year (2015)
* Best Role-Playing Game 2015 ja 2016: toisella kerralla laajennusosan *Blood and Wine* ansiosta.
* Lisäksi CD Projekt RED voitti vuoden pelikehittäjäpalkinnon (*Developer of the Year*)

Golden Joystick Awards
* Best Storytelling: 2015 ja 2016 (*Blood and Wine*)
* Best Visual Design: 2015 ja 2016 (*Blood and Wine*)
* Best Gaming Moment (2015)
* Best Gaming Performance (2016)
* Ultimate Game of the Year (2015)

Lähteet
-------

1. ↑  The Witcher 3: Wild Hunt ESRB. Viitattu 12.3.2017.
2. ↑  Pelihaku *pegi.info*. Viitattu 12.3.2017.
3. ↑  The Witcher 3: Wild Hunt PC Reviews *Metacritic.com*.  5.3.2019. Viitattu 5.3.2019. (englanniksi)
4. ↑  The Witcher 3: Wild Hunt PlayStation 4 Reviews *Metacritic.com*.  5.3.2019. Viitattu 5.3.2019. (englanniksi)
5. ↑  The Witcher 3: Wild Hunt Xbox One Reviews *Metacritic.com*.  5.3.2019. Viitattu 5.3.2019. (englanniksi)
6. ↑  McAllister, Gillen: The Witcher 3: Wild Hunt Arvio *GameReactor.fi*.  12.5.2015. Gamez Publishing A/S. Viitattu 5.3.2019.
7. 1 2  VanOrd, Kevin: The Witcher 3: Wild Hunt Review GameSpot. Viitattu 15.3.2017.
8. 1 2  Ingenito, Vince: THE WITCHER 3 REVIEW IGN. Viitattu 15.3.2017.
9. ↑  Prescott, Shaun: The Witcher 3: Wild Hunt Review *PCGamer.com*.  21.5.2015. Future plc. Viitattu 5.3.2019. (englanniksi)
10. ↑  Grönholm, Tuukka: The Witcher 3: Wild Hunt - Noituurin kyläkauppa *Pelit.fi*.  17.6.2015. Fokus Media Finland. Viitattu 5.3.2019.
11. ↑  Pyykkönen, Janne: The Witcher 3: Wild Hunt *Pelaajalehti.com*.  4.6.2015.  Arkistoitu 8.7.2015. Viitattu 5.3.2019.
12. ↑  Mervaala, Erkki: Arvostelu | The Witcher 3: Wild Hunt *V2.fi*.  19.6.2015. Alasin Media Oy. Viitattu 5.3.2019.
13. ↑  The best PC games PC Gamer. Viitattu 13.9.2017.
14. ↑  The 2016 DICE Award Winners [UPDATED] GameSpot. Viitattu 1.11.2017.
15. ↑  Game Developers Choice Awards 2015 gamechoiceawards.com. Viitattu 27.8.2015.
16. ↑  Sarkar, Samit: Here are the winners of The Game Awards 2015 *Polygon*.  3.12.2015. Viitattu 3.12.2015.
17. ↑  Stark, Chelsea: The Game Awards: Here’s the full winners list *Polygon*.  1.12.2016. Viitattu 2.12.2016.
18. ↑  Hurley, Leon: The Golden Joystick Awards: all the winners this year *GamesRadar*.  30.10.2015. Viitattu 5.12.2015.
19. ↑  Sheridan, Connor: Overwatch scoops five awards, Firewatch wins Best Indie Game: Here are all the Golden Joystick 2016 winners *GamesRadar*.  18.11.2016. Viitattu 18.11.2016.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **The Witcher 3: Wild Hunt**.
* *The Witcher 3: Wild Hunt* MobyGamesissa (englanniksi)
* *The Witcher 3: Wild Hunt* Internet Movie Databasessa. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:The Witcher 3: Wild Hunt  –  Käännetty 13.3.2019, ikilinkki sivuun.